# data[].attributes.headline
Refleksi daripada Dzatiah Mohamad ( P 105633 )

# data[].attributes.subject
Refleksi daripada Dzatiah Mohamad ( P 105633 )

# data[].attributes.body
Assalamualaikum PM Dr Fariza,

Alhamdulillah..untuk kali yang ketiga kumpulan sumber dan teknologi maklumat telah diajar oleh PM Dr Fariza. Pada tarikh 11 – 12 /9/2021, proses pengajaran dan pembelajaran secara segerak telah dijalankan. Kumpulan Sumber Dan Teknologi Maklumat telah digabungkan bersama dengan kumpulan Sejarah. Banyak ilmu tenang penulisan telah kami sedut daripada pengajaran Dr Fariza.

11/9/2021: Dr Fariza minta semua pelajar untuk mempekenalkan diri agar kami saling mengenali antara satu sama lain. Selain itu, penerangan tentang proforma kursus juga telah dijalankan agar pelajar memahami isi kandungan kursus dan jenis pentaksiran yang akan pelajar siapkan. Topik perbincangan meliputi maksud artikel jurnal dan perbezaan dengan prosiding, carian jurnal, indexing body, template, instruction for authors, jenis penerbitan, persediaan sebelum menulis, anatomi artikel dan tips penulisan setiap bahagian dalam artikel.

Bagi saya, setelah mendengar penerangan tersebut, saya telah memahami bagaimana menghasilkan artikel yang terbaik agar dapat diterbitkan di dalam jurnal berbanding prosiding. Beberapa ciri tentang pemilihan jurnal juga telah dibarikan  sekiranya kita ingin menghantar kajian yang telah dilakukan. Di antaranya ialah kekerapan jurnal itu diterbitkan, bayaran dan format penulisan yang telah ditetapkan.

Bagi kursus Penulisan Akademik 2 kami diminta untuk menghasilkan satu penulisan artikel yang original menggunakan data daripada  kertas projek  2 yang telah dihasilkan. Anatomi penghasilan penulisan ialah tajuk, abstrak, kata kunci, metodologi, dapatan, perbincangan, kesimpulan dan rujukan. Penulisan artikel original ini juga tidak boleh dilaksanakan secara annotated writing.

Selain itu, terdapat 3 jenis pentaksiran yang perlu kami siapkan iaitu laporan penulisan sebanyak 30%, Aktiviti berdasarkan tugasan sebanyak 60% dan pembentangan sebanyak 10%.

Tugasan membuat coggle juga telah kami laksanakan yang mana ia berkaitan dengan penulisan yang berkualiti dan telah dihasilkan oleh Kotze. Latihan menulis abstrak dan pengenalan juga telah kami jalankan.

12/9/2021: Pada hari kedua kami telah diterangkan dengan lebih lanjut berkaitan dengan rekabentuk kajian, penulisan abstrak, kata kunci sebanyak 5 – 8 patah perkataan, pengenalan, sorotan literatur, metodologi, dapatan, perbincangan, kesimpulan dan rujukan.

Secara keseluruhannya, saya telah nampak gambaran bagaimana cara menulis berbentuk penulisan akademik. Semoga ilmu yang Dr curahkan akan dapat saya manfaatkan di dalam penghasilan artikel yang akan di publish di jurnal-jurnal yang berindeks sama ada di Scopus atau WOS. Doakan kami semua berjaya dengan cemerlang Dr. aamiin..
Terima kasih banyak Dr.

# data[].attributes.body
Wslm Dr Fariza. Alhamdulillah, saya amat bersyukur kerana dengan izin Allah S.W.T, saya masih diberi peluang untuk belajar dan menimba ilmu sekali lagi dengan PM Dr.Fariza Khalid.

Setelah bersama selama dua hari, pandangan saya tentang:

(a) apa yang saya telah pelajari

·         cara menulis artikel dalam bentuk “original research paper” mengikut susunan anatomi artikel iaitu tajuk, abstrak, kata kunci, pengenalan, sorotan literature, metodologi, dapatan, perbincangan, kesimpulan dan rujukan. Di samping itu, dalam kursus ini juga saya dapat menggilap bakat penulisan saya supaya lebih berilmiah dan menepati peraturan-peraturan sebenar untuk menulis.

·         penerangan jelas tentang makna artikel jurnal, perbezaan dan

persamaan di antara jurnal, artikel dan juga prosiding. Di samping

itu, saya juga dapat pengetahuan tentang jenis-jenis penerbitan.

·         bagaimana untuk membuat carian jurnal yang bagus dan sesuai untuk dijadikan rujukan dalam penulisan. Contohnya seperti database yang disediakan oleh UKM e-journal portal (ptsl)  dan database yang berbentuk ‘open source’ lain  seperti Academia, Research Gate, Google Scholar, Emerald Insight, JetP, PPV dan sebagainya lagi.

·         pengetahuan tentang indexing body iaitu SCOPUS/ESCI/ERA dan sebgainya.

·         diberi bimbingan oleh PM Dr. Fariza untuk memulakan penulisan dengan menggunakan template yang telah disediakan agar proses penulisan lebih berfokus dan selari dengan tajuk kajian yang dijalankan.

·         persediaan sebelum menulis adalah proses penting bagi melancarkan proses penulisan seterusnya sehingga selesai laporan kajian. Tips penulisan setiap bahagian dalam artikel menggunakan template seperti yang diperkenalkan oleh PM Dr. Fariza sebenarnya lebih memudahkan dan memandu saya untuk menghasilkan satu penulisan artikel yang lebih tersusun,dan berfakta.

·         Selain itu, PM Dr. juga telah memperkenalkan kepada kami tentang bagaimana untuk menghasilkan ‘mind mapping’ berpandukan GUIDELINES ON WRITING A FIRST QUANTI ACADEMIC ARTICKLE (Kotze) menggunakan Coggle Diagram.

(b) bagaimana ia bermakna untuk pembelajaran kursus ini

Secara keseluruhannya, pembelajaran dalam kursus ini telah memberi nafas dan semangat yang baru kepada saya dalam menyiapkan Kertas Projek II saya, sekaligus meningkatkan kemahiran penulisan saya khususnya, bagi subjek Penulisan Akademik II ini. Sejujurnya, saya akui setiap intipati yang saya pelajari selama dua hari ini amat bermakna untuk pembelajaran kursus ini kerana dapat membantu saya untuk menulis dengan cara dan asas yang betul dalam penyelidikan.

Rupanya masih banyak yang perlu saya belajar dan betulkan  fahaman saya, yang saya rasakan selama ini betul sebelum ini. Di samping itu juga, saya dapat mengetahui rekabentuk kajian yang lebih bersesuaian dengan kajian saya dan menulis setiap sorotan literature dengan lebih sintesis dan kritis dengan lebih memperbanyakkan sumber rujukan primer dan mengurangkan sumber rujukan sekunder.

Setiap elemen yang dipelajari sangat penting dan bermakna kepada saya terutamanya dalam proses menyiapkan tugasan penulisan artikel ini dengan meminimakan kesilapan yanag pernah saya buat sebelum mengikuti pembelajaran dalam kursus ini. Seterusnya dapat menyiapkan laporan penulisan akhir mengikut kriteria yang telah ditetapkan dan memenuhi pemarkahan oleh pensyarah.

(c) pandangan saya tentang proses pembelajaran bersama Dr. Fariza secara maya dan cadangan penambahbaikan jika ada

Proses pembelajaran bersama PM Dr. Fariza adalah sangat bersemangat, super efektif, bermanfaat dan sangat kaya dengan ilmu serta kemahiran baru yang amat memberi impak positif kepada kami sebagai pelajar. Ternyata doa saya pada akhir sem lepas telah dimakbulkan. Saya sangat tidak menyangka proses perubahan jadual di saat akhir oleh pihak pengurusan PKP yang pada asalnya, telah menimbulkan keresahan dan kebimbangan dalam hati saya, rupanya asbab Allah limpahkan Rezeki Besar ini kepada saya dan rakan-rakan seperjuangan untuk terus dibimbing oleh PM Dr. Seikhlasnya, saya lebih suka dan berbesar hati menjadi salah seorang pelajar beliau kerana banyak idea tentang penulisan dan kepakaran ICT yang dapat dijadikan nilai tambah dalam pengajian saya untuk keperluan semasa dan akan datang.Hal ini sekaligus dapat menggilap kemahiran menulis saya dan membantu saya dalam menjalani pembelajaran sepanjang hayat.

Cadangan saya tentang proses pembelajaran bersama Dr. Fariza secara maya di mana saya mengesyorkan agar pihak pengurusan akademik universiti dapat menyusun jadual pelajar semester awal bersama tenaga pengajar yang komited dan mengambil berat seperti cara yang ditunjukkan oleh PM Dr. Fariza. Hal ini sangat penting bagi pelajar dewasa bagi memperkasakan asas penulisan dalam bidang penyelidikan khususnya dan sekaligus dapat memastikan proses pembelajaran sepanjang hayat berjalan dengan lancar dan berada pada landasan yang betul.  Di samping itu juga, dapat meningkatkan kebolehupayaan setiap tenaga pengajar agar dapat mencurahkan ilmu dengan lebih komited lagi.

Sekian, terima kasih.

P106317- NOR ASIAH BINTI ZAID

# data[].attributes.body
Assalamualaikum buat Dr. Fariza...

Alhamdulillah telah selesai pertemuan 1 pada semester keempat ini. Selama dua hari kelas bersama Dr Fariza, banyak input penting dan berguna dalam pengajian master saya ini telah saya perolehi.
Saya telah didedahkan dengan pengetahuan yang lebih meluas dan mendalam berkenaan struktur sebenar penulisan sebuah artikel. Struktur artikel adalah suatu perkara penting dalam memahami sesebuah penulisan artikel seterusnya menghasilkan sebuah penulisan artikel yang baik. Saya juga memperolehi pengetahuan tentang cara-cara mencari artikel yang berkualiti sebagai rujukan penulisan. Selain itu, saya juga turut memperolehi maklumat tentang cara-cara penerbitan artikel di dalam jurnal, seminar dan penerbitan lain.

Segala pengetahuan dan kemahiran ini adalah sangat penting dan bermakna dalam perjalanan saya sebagai seorang pelajar master yang menjalankan kajian untuk menghasilkan sebuah artikel penulisan. Segala pengetahuan dan kemahiran yang diperolehi berupaya membantu saya dalam mendapatkan rujukan yang pelbagai dan berkualiti serta akan berupaya menghasilakn penulisan akademik yang baik.

Pandangan saya tentang proses pembelajaran secara maya ini adalah secara keseluruhannya berjalan dengan lancar. Penggunaan pelbagai medium aplikasi komunikasi seperti zoom dan microsoft teams mendedahkan saya kepada kemahiran menguruskan teknologi dengan lebih cekap. Selain itu, kesan yang paling baik adalah menjadikan kita sentiasa terkini dengan perkembangan teknologi dan tidak ketinggalan zaman. Biarpun pembelajaran bersemuka tidak dapat dijalankan, namun saya dan kawan-kawan masih tetap mencapai objektif pembelajaran yang diharapkan menerusi pembelajaran secara maya ini.
Terima kasih tidak terhingga kepada Dr. Fariza di atas segala ilmu dan perkongsian yang dicurahkan.ZLINI BINTI HUSSIN

# data[].attributes.body
a) Apa yang telah saya pelajari
Sepanjang kursus ini, saya telah belajar dengan lebih sistematik dan berstruktur tentang penulisan akademik khususnya penulisan artikel. Hal ini dapat dilihat melalui pendedahan berkenaan elemen yang perlu diterapkan dalam setiap bab. Penggunaan jadual juga membantu saya untuk mengenal pasti dengan lebih jelas tentang isi penting yang perlu ditulis dalam penulisan artikel. Tugasan dan komen yang diberikan semasa kelas juga meningkatkan kefahaman saya berkenaan penulisan artikel dengan lebih mendalam.  Perkongsian bahan Youtube juga membantu saya untuk memahami dengan lebih mendalam tentang tajuk lepas serta tajuk yang tidak sempat dikupas semasa kelas.

b) Bagaimana ia bermakna untuk pembelajaran kursus ini
Pembelajaran ini bermakna kerana saya didedahkan dengan contoh penulisan sekaligus dapat membuat perbandingan dengan jadual draf penulisan yang diberikan. Selain itu, perkongsian mengenai laman sesawang untuk membuat rujukan juga membantu apabla Dr menjelaskan tentang fitur-fitur penting yang perlu dilihat bagi membantu penulisan literatur. Pendedahan berkenaan web yang boleh digunakan untuk menghantar artikel juga meningkatkan motivasi saya untuk menulis artikel dengan lebih baik mengikut standard yang ditetapkan.

c)Pandangan tentang proses pembelajaran bersama Dr Fariza Khalid
Proses pembelajaran bersama Dr Fariza Khalid telah memberi peluang kepada saya untuk meneroka web sedia ada  dengan lebih meluas. Misalnya penggunaan Google Docs untuk memudahkan perkongsian dan proses semakan semasa kelas berlangsung. Hal ini juga mendorong saya untuk berani mencuba menulis idea walaupun tidak begitu yakin dengan isi penting yang cuba disampaikan. Penggunaan Coggle juga sekaligus memberi ruang kepada saya untuk meneroka aplikasi baru bagi menghasilkan peta minda. Proses pembelajaran ini bukan sahaja terhad semasa kelas dua hari sahaja namun dapat juga diaplikasikan semasa sesi PdPr.. Terima kasih Prof untuk semua kemahiran dan ilmu yang disampaikan.

# data[].attributes.body
(a) Apa yang telah saya pelajari
Alhamdullilah, saya sekali lagi berkesempatan menuntut ilmu dengan PM Dr Fariza untuk semester ini. Kali ini dalam subjek Penulisan Akademik 2 pula. Sepanjang dua hari ini, padat dikongsikan tentang maksud artikel, perbezaan dan persamaan jurnal dengan prosiding, demonstrasi carian jurnal di beberapa pangkalan data, bagaimana melihat indexing body jurnal, melihat template beberapa jurnal, arahan/panduan untuk penulis jurnal dan banyak dikongsikan tips serta panduan untuk menulis jurnal. Pengalaman PM Dr Fariza sebagai reviewer dan juga editor jurnal memberikan saya lebih banyak ilmu tentang bagaimana persediaan untuk menulis artikel yang baik. Kemudian, saya dijuga didedahkan dengan anatomi artikel dengan penjelasan terperinci untuk setiap bahagian artikel dan panduan menulis abstrak dengan dalam bentuk jadual yang mempunyai setiap elemen penting dalam abstrak. Panduan menulis artikel kuantitatif daripada Kotze juga membantu saya lebih memahami setiap elemen yang perlu ada dalam setiap bahagian artikel. Akhir sekali, perbincangan tentang draf artikel dalam bentuk jadual sangat berguna untuk saya jadikan panduan untuk menulis artikel kelak.

(b) Bagaimana ia bermakna untuk pembelajaran kursus ini
Semua ilmu, tunjuk ajar dan bahan yang dikongsikan dalam pembelajaran kali ini secara tidak langsung membantu saya lebih memahami bagaimana menulis dan menghasilkan artikel yang berkualiti. Setiap elemen penting yang perlu ada di setiap bahagian artikel telah dikupas dan diterangkan dengan terperinci.

(c) Pendangan saya tentang proses pembelajaran
Secara keseluruhannya, saya merasakan proses pembelajaran berjalan dengan lancar dan dalam suasana yang santai dan menarik. Nota dan penerangan yang dikongsikan jelas dan mudah difahami. Begitu juga dengan aktiviti hands on menulis abstrak, membuat peta minda menggunakan coggle dan menulis draf artikel menjadikan sesi pembelajaran lebih aktif dengan penglibatan daripada pelajar.

Akhir kata, terima kasih yang tak terhingga kepada PM Dr Fariza atas semua ilmu dan perkongsian sepanjang dua hari ini. Semoga kita dapat dipertemukan dalam perjumpaan yang kedua nanti.

# data[].attributes.body
a)Apa yang anda telah pelajari ?
Hasil pembelajaran yang telah saya pelajari ialah dapat mengenalpasti  bentuk dan fokus artikel dalam menghasilkan artikel yang baik dan berkualiti. Aspek- aspek penulisan yang perlu diutamakan dalam penulisan artikel yang baik dan berkualiti  ialah penulisan abstrak, pengenalan, penyataan masalah dan tujuan kajian dalam artikel, tinjauan literatur, metodologi, dapatan dan perbincangan, dan implikasi kajian dalam artikel.

b)Bagaimana ia bermakna untuk pembelajaran kursus ini?
Ia bermakna untuk pembelajaran kursus ini kerana ianya membantu saya untuk menghasilkan artikel yang baik dan semoga bimbingan dalam penulisan artikel ini membolehkan saya menghasilkan artikel yang berpotensi untuk diterbitkan kelak.

c)Pandangan anda tentang proses pembelajaran bersama saya secara maya dan cadangan penmbahbaikan jika ada.
Secara keseluruhannya dapat saya simpulkan bahawa proses pembelajaran bersama PM Dr. Fariza secara maya adalah sangat mengujakan dan mampu menghasilkan seseorang yang mempunyai kemahiran pembelajaran sepanjang hayat. Sekalung budi dan ribuan terima kasih saya ucapkan kepada PM Dr. Fariza di atas tunjuk ajar dan bimbingan beliau selama ini. Semoga PM Dr. Fariza terus cemerlang di dunia dan akhirat…Aamiin

# data[].attributes.body
Assalammualaikum prof Fariza,
Alhamdulillah bertemu lagi pada semester kali ini di kursus Penulisan Akademik 2. Tapi kelainannya adalah kelas teknologi sumber maklumat bergabung dengan sejarah. Pasti lebih menarik dalam sesi pembelajaran kali ini.

Pada kelas kali ini, pelbagai ilmu yang telah dipelajari antaranya struktur penulisan jurnal artikel yang lebih teliti dari sudut pandangan daripada reviewer jurnal artikel. Guideline yang diberikan sangat membantu dalam penulisan artikel dan memberi pemahaman yang lebih jelas. Tidak dilupakan prof juga berkongsikan aplikasi Coggle supaya mudah untuk membuat ringkasan artikel menggunakan peta minda secara dalam talian. Link berikut merupakan coggle yang telah saya bina dan sangat mesra pengguna.

Justeru itu, ilmu yang disampaikan sangat bermakna dan membantu dalam penulisan artikel. Hal ini dapat dilihat dimana semasa prof mengadakan sesi review abstrak pelajar. Ketika itu, saya dapat melihat dan memahami dengan jelas kesalahan yang telah saya lakukan dalam penulisan abstrak selama ini. Guideline yang prof berikan juga amat membantu dalam memudahkan saya menulis artikel.

Pandangan saya tentang proses pembelajaran dalam maya pula bagi kelas prof sangat menarik. Walaupun tidak pernah bersemuka tetapi prof sampaikan ilmu baru yang bermakna membuatkan semangat untuk belajar. Secara keseluruhannya, proses pembelajaran yang disampaikan oleh prof adalah sangat baik.

Terima kasih prof. Jumpa di kelas akan datang☺️

# data[].attributes.attachment_link.readable_text
Coggle requires JavaScript to display documents.

NOTE
To compile a proper literature review, one has to overcome three specific challenges;

Finding appropriate literature on a specific topic,

Managing the information, and

Presenting a logical, synthesised and reader-friendly review of the current knowledge relating to a specific topic.

# data[].attributes.attachment_link.title
Guidelines on quantitative article by Theuns Kotzé , Question to build...

# data[].attributes.attachment_link.description
Guidelines on quantitative article by Theuns Kotzé , Question to build ARTICLE TITLE What will be researched? How will the topic researched? Who will be participate? Where/in what context study will conducted?, NOTE To compile a proper literature review, one has to overcome three specific challenges; Finding appropriate literature on a specific topic, Managing the information, and Presenting a logical, synthesised and reader-friendly review of the current knowledge relating to a specific topic.

# data[].attributes.body
Assalamualaikum W.W. Dr. Fariza.

Terima kasih kerana berkongsi ilmu lagi saya dan rakan dari kumpulan TMK dan Sejarah. Walau pun cuma dua hari perjumpaan, tetapi banyak input baru yang saya perolehi.

(a) apa yang anda telah pelajari

Saya pelajari cara dan kaedah yang sesuai untuk menghasilkan artikel yang baik dan mungkin dapat diterbitkan kedalam jurnal. in sha allah. panduan menghasilkan artikel mengunakan templet yang Dr. Fariza sediakan membantu mempermudahkan perancangan penulisan artikel. Perkongsian pengalaman beliau sebagai tenaga pengajar yang ramah dan mesra tetapi tegas dengan pendirian. Mengharapkan kami menghasilkan satu aktikel yang memenuhi keperluan Universiti dan setaraf dengan program sarjana kami.

(b) bagaimana ia bermakna untuk pembelajaran kursus ini.

Penerangan Dr. Fariza semasa kelas ini telah membantu saya memperbaiki cara penulisan abstrak dengan lebih teratur. Selain itu, perbincangan sorotan lituratur dan metadologi kajian dijelaskan dengan terperinci. Walau pun banyak juga yang saya lupa apa yang telah dipelajar semasa KP1 dan KP2, tetapi kursus ini sedikit sebanyak dapat membantu.

(c) pendangan anda tentang proses pembelajaran bersama saya secara maya dan cadangan penmbahbaikan jika ada.

Seperti juga kelas-kelas sebelum ini, Dr. Fariza, memang seorang yang suka berkongsi pengalaman serta bahan2 yang berkaitan untuk panduan kepada pelajar beliau. Kelas berlangsung dengan baik dan proses pembelajaran berjalan lancar.

Terima kasih sekali lagi Dr. Fariza kerana berkongsi pengalaman dengan kami.

Anuar Syadat (P105631)

# data[].attributes.headline
Refleksi Kendiri Penulisan Akademik 2 (Uzairin Izzaty Zaini Mohd Zain. P105493)

# data[].attributes.subject
Refleksi Kendiri Penulisan Akademik 2 (Uzairin Izzaty Zaini Mohd Zain. P105493)

# data[].attributes.body
a) Perkara yg dipelajari:
Ilmu berkaitan penulisan artikel. Dari segi format, panduan dan teknikal. Saya juga mempelajari secara terperinci mengenai cara mencari sumber serta kaedah penulisan setiap elemen di dalam artikel jurnal berdasarkan senarai semak yg diberikan. Melalui pembelajaran juga, saya mengetahui aspek-aspek jurnal yang berkualiti.

b) Impak pembelajaran:
Kursus ini bermakna kepada saya kerana dapat membantu saya dalam menghasilkan artikel yang baik. Senarai semak serta contoh yang diberikan semasa kuliah amat membantu saya memahami cara penulisan artikel dengan lebih mendalam.

c) Proses pembelajaran:
Pada pendapat saya, meskipun kuliah ini hanya dijalankan secara atas talian, tetapi input yang diberikan oleh Dr Fariza amat jelas dan mudah difahami. Bantuan Dr dalam menjawab persoalan pelajar amat membantu kami dalam proses pembelajaran kursus ini.

Terima kasih PM Dr Fariza

# data[].attributes.body
Bismillahirrahmanirrahim. Tulisan ini sebagai refleksi saya ke atas kelas perjumpaan pertama Penulisan Akademik 2 yang kami jalani pada baru-baru ini.

Daripada kursus ini, banyak perkara tentang penulisan artikel telah saya perolehi. Hal ini akan memperbaiki lagi sedikit demi sedikit penulisan artikel saya pada masa mendatang.

Antara pelajaran yang saya perolehi adalah tentang bagaimana untuk menghasilkan abstrak yang baik dan juga elemen-elemen lain dalam penghasilan artikel seperti penghasilan pengenalan, metodologi, penulisan dapatan dan perbincangan, dan juga rumusan. Malahan kami turut diajarkan bagaimana untuk mencari jurnal tempat penerbitan artikel di samping memeriksa index dan lain-lain.

Bagi saya, kaedah pengajaran yang digunakan dalam kursus ini sudah mencukupi. Setakat ini, tiada masalah.

Sekian.

# data[].attributes.body
(a) Secara peribadinya, perkongsian dan bimbingan dalam Penulisan Akademik 2 yang telah disampaikan oleh Dr. Fariza ini sangat bermanfaat dan berkesan. Walaupun hanya diadakan dalam masa yang terhad iaitu dua hari namun secara keseluruhannya banyak ilmu dan pengetahuan yang dikongsikan kepada saya dan rakan-rakan lain. Saya dapat memperkasakan keperluan kursus saya dengan pengalaman, ilmu dan kemahiran yang dimiliki oleh Dr. Fariza melalui tunjuk ajar beliau seperti cara dan kronologi penghasilan penulisan artikel yang baik dan berkesan. Selain itu, perkongsian yang diberikan lebih menyeluruh dan bimbingan yang bermula dari asas sekaligus  membantu saya dan rakan-rakan lain. Dr. Fariza juga tidak lokek untuk berkongsi bahan-bahan bimbingan untuk rujukan kami. Penggunaan kepada aplikasi-aplikasi terkini juga diperkenalkan oleh Dr. Fariza iaitu Coggle. Aktiviti latihan / hands on semasa kelas berlangsung juga sangat baik dan berkesan. Saya juga dapat mengenalpasti dan membezakan penulisan akademik yang baik, sederhanan dan kurang baik dengan bimbingan berkesan oleh Dr. Fariza.

(b) Penulisan Akademik 2 ini sememangnya memberikan impak yang besar kepada keperluan kursus saya. Memandangkan ini adalah semester terakhir saya, maka saya memerlukan bimbingan yang lebih khusus dan terperinci bagi memastikan penghasilan penulisan akademik yang baik dan berkualiti. Walaupun kelas diadakan secara dalam talian namun tidak menjadi masalah buat saya menerima input pengajaran oleh Dr. Fariza. Penerangan yang baik dan terperinci berkaitan penulisan abstrak, pendahuluan, metodologi, hasil dapatan kajian dan rumusan membantu saya untuk memastikan penulisan akademik saya di tahap yang baik dan berkualiti. Selain itu, perkongsian bahan-bahan kursus dan contoh-contoh penulisan oleh Dr. Farizah sangat praktikal dan sesuai dengan keperluan kursus.

(c) Secara keseluruhannya, bimbingan dan kelas bersama Dr. Farizah sangat baik dan bermanfaat. Jika diberi skala dan skor, sudah semestinya skor penuh diberikan oleh saya dan rakan-rakan. Komitmen, pengalaman, kemahiran, kepakaran dan keramahan Dr. Farizah wajar dicontohi. Walaupun di akhir semester ini, Dr. Farizah tidak membebankan  kami dalam pemberian tugasan. Pendapat saya, alangkah baiknya jika dimasukkan kursus Penulisan Akademik ini seawal semester 1 agar semua pelajar dapat gambaran lebih awal untuk persediaan penulisan akademik mereka untuk semester seterusnya. Kesimpulannya, saya sangat gembira dan bertuah kerana terpilih untuk bersama Dr. Farizah bagi kursus ini. Semoga dapat berjumpa lagi. Terima kasih Dr. Farizah. Semoga Allah memberikan kebaikan kepada Dr. dan keluarga. Terima kasih.

# data[].attributes.body
Tidak sangka masih dapat hadir kelas Dr. Fariza pada semester 4.  Sepanjang mengikuti kuliah bersama Dr. Fariza selama dua hari, pelbagai ilmu pengetahuan yang dapat diperolehi. Saya dapat membezakan pelbagai penulisan akademik dan juga mempelajari cara menghasilkan penulisan akademik yang baik dan menerbitkan sebuah jurnal artikel yang berilmiah. Saya dapat memahami lebih mendalam tentang perkara-perkara penting yang perlu diperhatikan pada kajian. Pembelajaran kursus ini sangat bermakna kerana ia dapat membantu saya untuk menulis kertas projek dan artikel dengan baik. Saya berasa gembira kerana dapat belajar subjek Penulisan Akademik 2 dengan Dr Fariza.

Beliau berkongsi banyak website yang boleh bantu dalam penulisan akademik. Ini memang membuka pandangan saya. Penerangan yang diberikan oleh beliau mudah difahami dan contoh-contoh yang diberikan sangat berkait rapat dengan penulisan akademik dan bagus untuk dijadikan rujukan. Beliau juga berkongsi bahan-bahan bacaan melalui website-website berlainan supaya carian rujukan tidak terhad sahaja di Google Scholar.

Proses pembelajaran bersama Dr Fariza secara maya telah memberi suatu pengalaman menarik dan berkesan kepada saya. Walaupun menjalankan secara atas talian, Dr Fariza juga dapat menyampaikan ilmu kepada kami secara kreatif. Nota-nota kuliah melalui video youtube dan weebly prof juga dikongsikan. Cara penyampaian Dr Fariza yang menggunakan komunikasi dua hala menjadikan kami berasa selesa untuk berinteraksi. Terima kasih atas segala ilmu yang dicurahkan oleh Dr Fariza kepada kami semua.

# data[].attributes.body
NAMA PELAJAR: NURUL HUDA BINTI MOHD FAUDZI
NO MATRIK: P105491
OPSYEN: SARJANA PENDIDIKAN SEJARAH

(a) Apa yang anda telah pelajari ?
Sepanjang mengikuti kuliah bersama Dr. Fariza selama dua hari, pelbagai input dan ilmu yang saya peroleh. Saya dapat mempelajari cara menghasilkan penulisan akademik yang baik dan menerbitkan sebuah artikel jurnal akademik yang berilmiah. Saya dapat memahami lebih mendalam tentang perkara-perkara penting yang perlu ditulis pada kajian apabila membaca bahan rujukan yang diberikan oleh Dr. Fariza iaitu artikel jurnal oleh Kotze. Saya juga dapat mempelajari cara membuat peta minda yang mudah dan menarik menggunakan aplikasi Coggle yang dikongsikan oleh Dr. Fariza.

(b) Bagaimana ia bermakna untuk pembelajaran kursus ini ?
Pembelajaran kursus ini sangat bermakna kerana ia dapat membantu saya untuk menulis kertas projek dan artikel dengan baik. Saya berasa gembira kerana dapat belajar subjek Penulisan Akademik 2 dengan Dr Fariza. Penerangan yang diberikan oleh beliau mudah difahami dan contoh-contoh yang diberikan sangat berkait rapat dengan penulisan akademik dan bagus untuk dijadikan rujukan. Beliau juga berkongsi bahan-bahan bacaan yang menarik dan sangat membantu saya dan rakan-rakan untuk menulis kertas projek dengan berilmiah dan berkualiti.

(c) Pandangan anda tentang proses pembelajaran bersama saya secara maya dan cadangan penambahbaikan jika ada.
Proses pembelajaran bersama Dr Fariza secara maya telah memberi suatu pengalaman menarik dan berkesan kepada saya. Dr Fariza kreatif menggunakan pelbagai medium dan aplikasi untuk menyampaikan ilmu kepada pelajar. Perkongsian bukan setakat rakaman video di Youtube malah perkongsian nota-nota kuliah juga ditulis pada blog, persembahan slide juga menggunakan aplikasi Canva dan cara penyampaian Dr Fariza yang menggunakan komunikasi dua hala menjadikan pelajar berasa selesa untuk berinteraksi. Terima kasih atas segala ilmu yang dicurahkan oleh Dr Fariza kepada kami semua.

# data[].attributes.body
Assalamualaikum Dr. Fariza Khalid,

Alhamdulillah, dalam Penulisan Akademik 2 saya mendapat perkongsian yang sangat membantu saya dalam penulisan artikel bermula dari pencarian bahan rujukan jurnal atau artikel melalui database pencarian jurnal, cara artikel dan jurnal diterbitkan, serta penerangan terperinci cara menulis artikel melalui template asas penulisan. Penerangan terprinci berkaitan penulisan abstrak, pendahuluan, metodologi, hasil dapatan kajian dan rumusan menjadikan saya lebih berkeyakinan untuk menulis dengan lebih baik.  Walaupun kursus Penulisan Akademik 2 ini hanya dilaksanakan secara dalam talian, penyampaian yang jelas lebih mudah difahami dengan perkongsian bahan-bahan yang lebih mudah dicapai secara langsung sepanjang kelas dilaksanakan. Kaedah penyampaian yang digunakan oleh Dr. Fariza perlu menjadi contoh oleh warga pendidik lain kerana menjadikan pembelajaran yang aktif walaupun secara dalam talian. Saya rasa amat bersyukur dan berterima kasih atas perkongsian yang diberikan oleh Dr. Fariza dalam Penulisan Akademik 2. Hanya Allah dapat membalas segala kebaikan yang dikongsikan oleh Dr. Fariza.

# data[].attributes.headline
Refleksi Pembelajaran Subjek Penulisan Akademik 2 (Dr. Fariza Khalid)

# data[].attributes.subject
Refleksi Pembelajaran Subjek Penulisan Akademik 2 (Dr. Fariza Khalid)

# data[].attributes.body
Dalam subjek Penulisan Akademik 2 di bawah kelolaan Dr. Fariza Khalid, saya mendapat penerangan dan pencerahan yang lebih jelas berkenaan tatacara menghasilkan sebuah penulisan akademik yang betul, tersusun dan berkualiti. Penggunaan 'template' yang dikongsikan oleh Dr. Fariza sangat membantu saya dalam melengkapkan perkara-perkara penting yang perlu ada dalam sesebuah penulisan.

Selepas 2 hari menjalani kelas bersama Dr. Fariza, saya sedar bahawa banyak lagi ilmu berkenaan tatacara penulisan akademik yang perlu saya pelajari sama ada daripada beliau, penyelia atau melalui pembelajaran kendiri (pautan Youtube Dr. Fariza) berikutan masa yang ada hanya berbaki 1 semester. Terima kasih kepada Dr. Fariza Khalid yang telah banyak berkongsi ilmu baru berkenaan penghasilan sebuah penulisan akademik yang baik dan berkualiti.

Ingin saya mencadangkan agar cara pengajaran Penulisan Akademik seperti yang diajarkan oleh Dr. Fariza iaitu secara 'praktikal'  diajarkan kepada pelajar di  semester 1 dan semester 2 agar pelajar baru pada masa akan datang mendapat pendedahan awal berkenaan tatacara penulisan akademik yang betul. Mengikut pengalaman, saya dan rakan-rakan mengalami kebuntuan kerana masing-masing mempunyai cara penulisan tersendiri mengikut pendedahan yang diperolehi semasa di peringkat sarjana muda sehingga ada tugasan yang ditolak dan terpaksa dibuat berulang-ulang kali, namun kebuntuan masih menyelubungi. Dengan pencerahan yang saya perolehi pada pertemuan pertama bersama Dr. Fariza, saya berharap, pada pertemuan yang seterusnya, penulisan yang saya hasilkan nanti akan lebih berkualiti dan lebih banyak ilmu yang dapat saya timba daripada Dr. Fariza.

Akhir sekali, terima kasih saya ucapkan dan semoga Allah mengurniakan kebaikan untuk Dr. Fariza dan seluruh pensyarah yang telah mengajar saya dan rakan-rakan.

Emmanina binti Subpei @ Shafie
P105482 (Pendidikan Sejarah)